Zápisnica zo 4 zasadnutia OZ v Michalku, dňa 23.10.2020 so začiatkom o 19,00 hod.

--------------------------------------------------------------------------------------------------------------------

1. Starostka otvorila zasadnutie OZ a privítala prítomných poslancov.
2. Návrh na zasadnutie OZ prečítala starostka obce. K predloženému návrhu zasadnutia poslanci nemali žiadne doplňujúce body. Za druhého overovateľa zápisnice bol zvolený Jaroslav Krištan.
3. Kontrola plnení uznesení. Starostka informovala poslancov o tom, že uznesenia z predchádzajúceho zasadnutia boli splnené.
4. Zber biologicky rozložiteľného kuchynského odpadu. Starostka informovala poslancov o tom, že povinnosť obcí na zber tohto odpadu sa posúva z termínu 1.01.2021 na mesiac jún 2021. Poslanci sa dohodli, že buď sa nákup kompostérov uskutoční v 1 polroku 2021, alebo obec využije výnimku kde sa preukáže , že 100% obyvateľov obce kompostuje vlastný odpad.
5. Starostka informovala poslancov o návrhu na odpredaj pozemkov. Poslanci v tomto bode odsúhlasili odpredaj pozemkov vo vlastníctve obce Michalok 3/5 väčšinou a to spôsobom hodným osobitného zreteľa pre žiadateľov:

-Ing.Pavla Žipaja, trv. bytom Michalok č.50 – parcelu reg. ,,E,, č.1037 o výmere 129 m2, zapísanú na LV č.675, druh pozemku – ostatné plochy, kataster obce Michalok

- Dominika Tótha, trv. bytom Merník č.50 a manželku Dorotu Tóthovú rod. Bodnárovú, trv. bytom Michalok č.128 – parcelu registra ,,C,, č.190/2 o výmere 92 m2 zapísanú na LV 675, druh pozemku – záhrady, kataster obce Michalok. Predaj spôsobom hodným osobitného zreteľa poslanci uprednostnili preto, lebo sa jedná o pozemky, ktoré žiadatelia využívajú ako prístupové cesty k pozemkom, ktoré sú v ich vlastníctve. Cez tieto pozemky majú žiadatelia vedené plynové a vodovodné prípojky a elektrické vedenie. Obec uvedené pozemky dlhodobo nevyužívala, obci vznikali len náklady na ich kosenie. K predajú uvedených pozemkov budú vyhotovené znalecké posudky a vypracovaný Zámer, ktorý bude zverejnený na úradnej tabuli obce a web stránke podľa zákona.

6. Rôzne. Starostka informovala poslancov, že žiadosť cez MAS Slánske vrchy Topľa ,,Rekonštrukcia mosta a spevnenie priľahlých plôch,, odovzdala dňa 22.10.2020 p.Ervínovi Petríkovi v kancelárii MAS. Ďalej informovala poslancov o opatreniach a celoplošnom testovaní na COVID 19. Požiadala poslancov, aby v prípade potreby boli nápomocní pri celoplošnom testovaní. Zrezanie smrekov- poďakovala poslancom za pomoc pri tejto akcii, zrezanie sa uskutočnilo bez problémov, počasie bolo vyhovujúce. Nedošlo k žiadnemu poškodeniu majetku občanov.

7.Na záver boli prijaté uznesenia, starostka poďakovala poslancom za účasť na zasadnutí.